SZÖVEG-MAGYARÁZATOK.

RÁKÓCZY GYÖRGY LEVELE TESTVÉRÉHEZ ZSIGMONDHOZ.

Szolgálatomat ajánlom Kegyelmednek, mint szerelmes öcsém uramnak, adjon az úristen sok ideiglen való egészséges hosszú életet megadatni bódugul.

Magam egéssége felől azt irhatom Kegmednek, hála istennek, jó vagyon, mely jó egésségét kivánok Kegyelmed felől is hallani. Ma mentem vala be az táborban az pénznek megszerzése felől. Nyolcz ezer forint itt készen vagyon, csakhogy Tobos Bálint esküszik erősen, hogy fel nem veszi az pénzt, hanem azt kivánja, hogy Harkánnak felét ereszszük kezéhez, az fele maradjon nálunk, ők az felét, hagyjuk tiz esztendeig benne, úgy kivánja. Váczi uramtúl ezen dologrúl bűvebben izentem Kegmednek édes öcsém uram s egyébrűl is; az ide való állapat miben legyen, megértheti Kegyelmed tűle. Tartsa meg isten Kegyelmedet jó egésségben. Datum Zerencs 25. die Novembris anno 1611.

Kegyelmed jóakaró atyjafia

szolgál Kegyelmednek, míg él.
Rákóczy György, mp.

Bizonynyal irhatom Kegyelmednek édes öcsém uram ezt, Mágócsi Ferencz az elmult hétfőn múlt ki ez árnyékvilágbúl: ez magánál legyen, senki ne tudja.